जकात की तीसरी किस्म में उन लोगों को अल्लाह पाक ने शामिल किया है जो ज़कात के कारिंदे हैं यानि वह लोग जो जकात की वसूली और उसके बांटने के हिसाब किताब का काम करते हैं. एहसानुल बयान के अनुसार जकात की चौथी किस्म में ऐसे लोगों को शामिल किया गया है इस्लाम की तरफ जिनका झुकाव हो. उनकी इमदाद करने पर उम्मीद हो कि वह इस्लाम स्वीकार कर सकते हैं या वह लोग जो नए-नए मुसलमान हुए हैं जिनको इस्लाम पर मजबूती से खड़ा रखने के लिए मदद की जरूरत है, या वह लोग हैं जिनको इमदाद देने की सूरत में यह उम्मीद है कि वह अपने इलाके के लोगों को मुसलमानों पर हमलावर होने से रोकेंगे. इस तरह वह अपने आस पास (करीब) के कमजोर मुसलमानों की रक्षा कर सकेंगे.